b'\n_START_ARTICLE_\nBodhisatva\n_START_PARAGRAPH_\nBodhisatva, kitajsko Pu-sa, je sanskrtki izraz, ki pomeni razsvetljeno bitje._NEWLINE_Pri budistih je bodhisatva razsvetljeno bitje v mahajani, ki se v desetih stopnjah prizadeva za razsvetlenje in odre\xc5\xa1itev, pri \xc4\x8demer se - zaradi zaobljube - zavzema tudi za odre\xc5\xa1itev vseh drugih bitij. Ko dose\xc5\xbee sedmo stopnjo, postane transcedentni bodhisatva, oziroma veliko bitje imenovano tudi mahastava pri \xc4\x8demer dose\xc5\xbee osvoboditev iz samsare, a se hkrati odpove parinirvani, da bi lahko \xc5\xa1e naprej deloval v svetu, dokler ne bodo odre\xc5\xa1ena vsa bitja. Njegovo ravnanje tako odlo\xc4\x8data so\xc4\x8dutje in modrost._NEWLINE_Bodhisatve se pojavljajo v skupinah po tri, pet ali osem. Najbolj znane \xc5\xbeenske bodhisatve so Gvan-jin, Tara in Prad\xc5\xbenjaparamita. Ker se bodhisatve lahko hkrati pojavljajo na razli\xc4\x8dnih mestih, jih upodabljajo z ve\xc4\x8d glavami in rokami. Na glavi nosijo peterozobo krono vladarja naravnih sil.'